U-I-328/96
Natisni
Opravilna št.:
U-I-328/96
Datum odločitve:
29. 10. 1996
Objavljeno:
OdlUS V, 143
ECLI:
ECLI:SI:USRS:1996:U.I.328.96
Akt:
Odloka o spremembi odloka o ustanovitvi osnovne šole Miklavž pri Ormožu (Ur. vestnik občin Ormož in Ptuj, št. 14/96), 3. čl.
Odloka o spremembi odloka o ustanovitvi osnovne šole Velika Nedelja (Ur. vestnik občin Ormož in Ptuj, št. 14/96), 3. čl.
Odloka o spremembi odloka o ustanovitvi osnovne šole Središče ob Dravi (Ur. vestnik občin Ormož in Ptuj, št. 14/96), 3. čl.
Odloka o spremembi odloka o ustanovitvi osnovne šole Ormož (Ur. vestnik občin Ormož in Ptuj, št. 14/96), 3. čl.
Odloka o spremembi odloka o ustanovitvi osnovne šole Sv. Tomaž pri Ormožu (Ur. vestnik občin Ormož in Ptuj, št. 14/96), 3. 
Odloka o spremembi odloka o ustanovitvi Glasbene šole Ormož (Ur. vestnik občin Ormož in Ptuj, št. 14/96), 3. čl.
Odloka o spremembi odloka o izločitvi organizacijske enote Ivanjkovci iz javnega zavoda Osnovna šola Ivanjkovci - Miklavž pri Ormožu in o ustanovitvi javnega zavoda Osnovna šola Ivanjkovci (Uradni vestnik občin Ormož in Ptuj, št. 14/96), 3. čl.
Izrek:
Pobuda za začetek postopka za oceno ustavnosti in zakonitosti izpodbijanih občinskih odlokov se zavrže.
Evidenčni stavek:
Politična stranka izkazuje pravni interes za vložitev pobude za oceno ustavnosti in zakonitosti splošnih aktov takrat, kadar tak splošni akt neposredno posega v pravice, pravne interese, ali pravni položaj politične stranke kot pravne osebe.
Geslo:
Pravni interes kot procesni pogoj za začetek postopka pred Ustavnim sodiščem na podlagi pobude.
Občinski svet, položaj in pristojnosti.
Pravna podlaga:
Zakon o Ustavnem sodišču (ZUstS), 24., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Slovenski krščanski demokrati, območna organizacija Ormož Zeleni Slovenije, Ormož
Datum vloge:
21. 10. 1996
Vrsta odločitve:
sklep
Vrsta rešitve:
zavrženje
Dokument:
US18047
Dokument v PDF obliki:
U-I-328-96.pdf
116 KB
Prenesite datoteko
U-I-328/96
29.10.1996
S K L E P
Ustavno sodišče je v postopku za preizkus pobude Slovenskih krščanskih demokratov, območne organizacije Ormož, in Zelenih Slovenije iz Ormoža na seji dne 29. oktobra 1996
S k l e n i l o :
Pobuda za začetek postopka za oceno ustavnosti in zakonitosti 3. člena Odloka o spremembi odloka o ustanovitvi osnovne šole Miklavž pri Ormožu; 3. člena Odloka o spremembi odloka o ustanovitvi osnovne šole Velika Nedelja; 3. člena Odloka o spremembi odloka o ustanovitvi osnovne šole Središče ob Dravi; 3. člena Odloka o spremembi odloka o ustanovitvi osnovne šole Ormož; 3. člena Odloka o spremembi odloka o ustanovitvi osnovne šole Sv. Tomaž pri Ormožu; 3. člena Odloka o spremembi odloka o ustanovitvi Glasbene šole Ormož; 3. člena Odloka o spremembi odloka o izločitvi organizacijske enote Ivanjkovci iz javnega zavoda Osnovna šola Ivanjkovci - Miklavž pri Ormožu in o ustanovitvi javnega zavoda Osnovna šola Ivanjkovci (Uradni vestnik občin Ormož in Ptuj, št. 14/96), se zavrže.
O b r a z l o ž i t e v
1. Pobudnika navajata, da je z izpodbijanimi določbami v izreku navedenih odlokov kršen 29. člen Zakona o lokalni samoupravi, ki določa, da je najvišji organ odločanja občinski svet, ki odloča o vseh zadevah, ki jih določa Zakon in občinski statut.
Izpodbijane določbe določajo, da "Svet šole sestavljajo trije predstavniki ustanovitelja, od katerih dva imenuje občinski svet, enega pa župan ...", kar naj bi bilo v nasprotju z 19. alineo 18. člena Statuta Občine Ormož ter predzadnjo in zadnjo alineo 29. člena Zakona o lokalni samoupravi.
2. Zakon o Ustavnem sodišču (Uradni list RS, št. 15/94) v 24. členu določa, da lahko pobudo vloži vsakdo, ki izkaže pravni interes. Ta je podan, če predpis neposredno posega v pobudnikove pravice, pravne interese oziroma pravni položaj. Pobudnika pravnega interesa v tej zadevi ne izkazujeta, ker izpodbijane določbe odlokov v ničemer neposredno ne posegajo v pravice, pravne interese, ali pravni položaj politične stranke kot pravne osebe. Glede na to je Ustavno sodišče pobudo zavrglo.
3. Ustavno sodišče je ta sklep sprejelo na podlagi določbe 25. člena Zakona o Ustavnem sodišču v sestavi: predsednik dr. Tone Jerovšek in sodniki mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek